text:  Sklamanie roku. Ako vážne, strašne som sa tešil (trailer som schválne nepozeral), jediné čo ma odradzovalo bola  Chloë Grace, ktorú mám síce veľmi rád, ale už od jej časov pred lolitkovských je jasné, že z nej raz bude krásna mladá žena a Carrie podľa Kinga mala mať nadváhu, byť vyslovene škaredá, zakomplexovaná a s uhrami. A ukázalo sa že moje obavy boli opodstatnené, pretože Carrie tu je zakomplexovaná minimálne a keďže režisérka sa rozhodla ísť cestou najprimitívnejšou a charakter postáv načrtnúť predovšetkým formou fyzickej nepríťažlivosti a antipatií, vo výsledku je Carrie vlastne najkrajšie dievča na škole. To by ešte nevadilo, keby to celé nebol taký úbohý videoklipový shit. Soundtrack najhorší a popritom scény ako sa chalani obliekajú na maturák a tancujú pritom na pozadí popových odrhovačiek; Stále tie scény ako sa niekto akože usmieva a dobre baví, popri z kontextu vytrhnutých náznakoch atmosféry, ktorá tu mimochodom ani neni; Hororové, až do záveru, ani na sekundu; Miestami príliš doslovné tam kde trebalo pribrzdiť, zároveň však totálne nechápajúce ducha predlohy; Všetci prehrávajú a trápne sa ksichtia; Julianne Moore má málo priestoru a je zle zrežírovaná, rovnako ako  Chloë Grace, ktorá bohužiaľ počas celej záverečnej tretiny, vyzerá akoby jej niekto robil orál. Je mi to ľúto, tento film je nechcenou paródiou, či už si to ľudia v očakávaniach priznajú, alebo nie.
  Chudák Stephen King, tak dobrý román a oni z toho urobia Twiligt. Hanba! Hanba Stephenie Meyerovej a jej dopadu na súčasnú kinematografiu
item_title: Carrie
item_directors: Kimberly Peirce
item_screenwriters: Lawrence D. Cohen Roberto Aguirre-Sacasa
item_cast: Chloë Grace Moretz Judy Greer Julianne Moore Portia Doubleday Alex Russell Gabriella Wilde Ansel Elgort Barry Shabaka Henley Zoë Belkin Cynthia Preston William MacDonald Travis Hedland Kyle Mac Connor Price Mouna Traoré Katie Strain James Fanizza Skyler Wexler Derek McGrath Karissa Strain Chloe Van Landschoot Max Topplin Vanessa Smythe